paragraph_text: Plinovod Langeled je podvodni plinovod koji prenosi prirodni plin iz Norveške do Ujedinjenog Kraljevstva. Prije završetka plinovoda Sjeverni tok (sjevernoeuropski plinovod preko Baltičkog mora, kojim se dovodi prirodni plin iz Rusije za Njemačku i sjeverno-europske zemlje), to je bio najdulji podvodni plinovod u svijetu. Plinovod Langeled je dugačak 1 166 kilometara i prolazi po dnu Sjevernog mora, od plinskog postrojenja Nyhamna u Norveškoj, preko plinske platforme Sleipner Riser u Sjevernom moru, do plinskog postrojenja Easington (Yorkshire) u Ujedinjenom Kraljevstvu. Plinovod je napravljen za iskorištavanje prirodnog plina iz plinskog polja Ormen Lange u Norveškom moru. Sjeverni dio plinovoda (do plinske platforme Sleipner Riser) ima promjer 1 067 milimetara (tlak 250 bara), dok južni dio ima promjer 1 118 milimetara (155 bara). Dnevna proizvodnja plinskog polja Ormen Lange je 70 milijuna m<sup>3</sup> prirodnog plina. Procjenjuje se da je Plinovod Langeled koštao oko 12 milijardi američkih dolara.<ref> Wojciech Moskwa: "Norway's Ormen Lange gas starts flowing to Britain", agency = Reuters, 2007.<ref>  "Nord Stream Passes Ships and Bombs",  agency = Bloomberg, newspaper = The Moscow Times, 2011.<ref> "Euroazija, energetska suradnja ili konflikt? 3. dio: na(d)metanje projekata za opskrbu naftom i plinom u svjetlu geopolitike", S. Kolundžić, hrcak.srce.hr, 2009.